Éomer

Taust

Éomer sündis 2991. aastal. Tema isa Eomund oli Rattsuri Margi liider, ja tema ema Theodwyn oli Rohani kuningas Théodeni õde. Éomeril oli noorem õde Éowyn, kes sündis aastal 2995. Nende isa Eomund tapeti 3002. aastal orkide poolt. Nende ema haigestus ja suri varsti pärast seda.
Pärast vanemate surma läksid Éomer ja Éowyn elama oma onu kuningas Théodeni ja tema poja Théodredi juurde. Kuningas kohtles neid kui oma lapsi ja Théodredile olid nad sama lähedased, kui oleksid nad olnud tema lihased õde ja vend.

Iseloom

Éomer armastas oma onu, onupoega ning õde väga. Ka tema armastus oma kodu ja kuningriigi vastu oli tugev ning ta jäi oma riigile ustavaks isegi siis, kui see tähendas talle oma armastatud riigist lahkumist.
Éomer kasvas pikaks ning tugevaks ning sai osavaks ratsutamises ning sõdimises. Temast sai Rattsurimargi kolmas marssal ja ta vastutas selle eest nagu tema isa omal ajal. Ta valvas ja kaitses oma kompaniiga oma maa piire ja tegi seda hästi.
Kuid Rohanit ei ohustanud mitte üksnes väljastpoolt tulevad vaenlased, vaid ka vaenlased nende endi keskel. Nende onu kuningas Théoden langes sügavale Grima Wormtongue mõju alla. Grima oli aga salaja Sarumani poolt sinna sokutatud ning mürgitas nüüd kuninga meeli. Siiski ei suutnud Grima pöörata Théodredi ja Éomeri teineteise vastu ja seega püüdis ta veenda kuningat, et Éomer on liialt ambitsioonikas. Sellele vaatamata jäi Éomer oma kuningale ustavaks ja toetas teda kõiges.
3017. aasta suvel ratsutab Boromir läbi Rohani Rivendelli poole ja Éomer kohtab teda. Éomer kuuleb Boromirilt tolle unenäo kohta ja Mõõgast, mis oli murtud. Septembris ratsutab aga Rohanist läbi Gandalf, kes on tulnud Raudlinnast ja palub kuningas Théodenit, et teda vastu võetaks. Ta hoiatab kuningat Sarumani ja Raudlinnast tulevate ohtude eest, kuid kuningas ei võta teda kuulda ning saadab ta minema. Varsti pärast seda jääb Rohan kimpu orkide ja vargi ratsanikega ning kurjade inimestega, kes on Sarumani teenistuses. Sarumani kindlus Rauslinnas asus üsna lähedal Rohani keskusele ning Saruman soovis saada Rohanit oma võimu alla. Rohariimid võitlesid aga igati selle vastu.
Suurimat ohtu Sarumani plaanile kujutasid aga Théodred ja Eomir. 3019. aastal saadabki Saruman välja väed tapmaks Théodredi. Esimese lahingu peavad väed vastu, kuid Théodred saab raskelt haavata ning sureb mõni päev hiljem. Järgmisel päeval pärast lahingut saab Éomer jälile tõsiasjale, et Saruman on need orkid sinna saatnud – osa orkidest kannab kiivreid, millel on Sarumani käe valge jälg. Éomer hakkab kahtlustama liitu Sarumani ja Sauroni vahel. Ta soovib orkidele vastu astuda, kuid Grima veenab Théodenit, et vastupanul pole mõtet, ja jätab niiviisi Rohani maad piisava kaitseta. Éomer tahab seepeale kallale söösta Grimale, keda ta kahtlustab reetmises ning seetõttu laseb Grima ta maalt välja saata koos oma ustavate ratsanikega.
Éomer ratsutab oma kompaniiga orkide järgi ning Fangorni Metsa juures saavadki na orkid kätte. Nad peavad seal öö otsa korda mööda valvet kuni koidkuni. Selle aja jooksul tapavad nad mitmed orkid. Seejärel tuleb sinna grupp uruk-haisid, kes on minemas Raudlinna ja ründavad rohariime. Ratsanikud aga kaitsevad end ning piiravad vaenlase sisse. Urukite liider Ugluk püüab nende käest metsa põgeneda, kuid Éomer läbistab ta oma mõõgaga. Rohariimid peavad maha ägeda lahingu ega jätta ühtegi orki ellu, laipadele panevad nad aga tule otsa. Lahingus kaotavad nad ise 15 meest ja 12 hobust. Oma langenud aga matavad.
Tagasiteel Endorasse kohtab Éomer oma ratsanikega kolme võõrast: inimest, päkapikku ja haldjat, kes näikse ilmuvat eikusagilt. Éomer küsib nende nimesid ja pärib, mis toob neid Rohanisse. Saanud teada, et võõrad tulevad Lothlórienist, küsib Éomer, et vahest on nad siis Emand Galadrieli nuhid. Seepeale vihastab Gimli nii väga, et Éomer ja Gimli on peaaegu võitlusse astumas, kui Legolas nende vahele astub samuti võitlusvalmis, et kaitsta oma sõpra.
Kuid siis sekkub Aragorn. Ta tutvustab end Aragornina, Isilduri pärijana, ning tõmbab seepeale tupest mõõga – Andurili mõõga, mis oli murtud, kuid on nüüd taassepistatud. Éomeris äratas see aukartus ning ta kuulas ära kolme võõra jutustuse nende rännakust Rivendelli, Gandalfi ning Boromiri kaotusest ja sellest, kuidas nad jälitavad orke, kelle käes on nende sõbrad kääbikud Ilomac Kangepukk ja Peregrin Tukk. Éomer on kuuldust hämmingus.
Kuigi Rohani seadus keelas võõraid riiki laskmast ilma kuninga loata, otsustab Éomer lasta neil oma rännakut jätkata.Ta annab neile 2 hobust, kelle peremehed langesid võitluse orkidega, ja palub neil õigustada oma usaldust nende vastu sellega, et nad tagastaksid hobused Edorases.
Kui Éomer jõuab tagasi Rohani süüdistab Grima teda allumatuses kuninga käsule ning selles, et ta lubas orkid ning võõrad vabalt Rohani. Ta laseb Éomeri selle eest aresti panna ning võtab temalt ta mõõga nimega Guthwinei. Viimaks tuleb Hama teda vabastama ja Éomer küsib oma mõõka ja ta pakub seda kuningas Théodenile öeldes: "Võta see, kallis isand! See on alati olnud sinu teenistuses."
Éomer on ülirõõmus, kui avastab, et kuningas Théoden on vabastatud Grima mõju alt. Grima sepitsused Sarumaniga on paljastatud. Éomer sooviks Grima tolle reetlikkuse ja kogu kurjuse eest tappa, aga Gandalf peatab Éomeri ja Théoden laseb Grimal vabalt lahkuda.
Kuningas tagastab Éomeri mõõga ja nimetab ta enda pärijaks. Éomer otsustab juhtida rohariimi ratsanike lahingus Sarumani enese vastu ja seab Endorasesse välja valve. Éomer palub Gimlit, kas too ratsutaks temaga koos ta hobusel ning kas Aragorn ning Legolas ratsutaksid temaga koos ning nad nõustuvad. Järgmisel päeval kohtavad nad skaut Ceorli, kelle käest kuulevad, et rohariimide väed on kandnud suuri kaotusi kokkupõrkes Sarumani tohutute vägedega. Ganadalf soovitab seepeale Théodenil juhtida oma väed Helmi Sügaviku ja lubab nendega seal kohtuda.